Polof. Bukenya ali ku gwa kusigula mukazi
Jul 01, 2014
Bya Musasi wa Bukedde
OMUSANGO omusajja mw'alumiriza eyali omumyuka wa Pulezidenti, Polof. Gilbert Baalibaseka Bukenya okumusigulira omukazi guzzeemu okuwulirwa mu kkooti.
Emmanuel Nyabayango omutuuze w’e Kakiri mu Wakiso y'alumiriza Polof. Bukenya okumubbako mukyala we, Margaret Kabasinguzi, n’amuzaalamu n’omwana.
Nyabayango agamba nti Bukenya yamuttira amaka, era ayagala kkooti ewe Bukenya ekibonerezo ekikakali ekiggya mu kikolwa.
Ayagala kkooti eragire Kabasinguzi adde mu ddya kubanga mukyala we akyamwagala.
Wabula Polof. Bukenya ng’ayita mu munnamateeka we, Macdosman Kabega, yeewoozzaako gye buvuddeko ng'agamba nti omusajja ono (Nyabayango) yamuliyirira obukadde 150 mu 2009 ne bakola n’endagaano ensonga zino yandibadde mwenkanya n'azivaako so ssi kwefuulira mu kiti ng'embazi!.
Ebirala ku Bukenya.....
lug_Latn bos_Latn lug_Latn lug_Latn lug_Latn lug_Latn lug_Latn lug_Latn lug_Latn